Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2351

2. Nyilatkozat a 4. cikk (2) bekezdéséről A tizenegy Magas Szerződő Fél kijelenti, hogy a szociális partnerek között közösségi szinten megkötött megállapodások alkalmazására vonatkozó – a 4. cikk (2) bekezdésében említett – módozatok közül az első a megállapodások tartalmának a tagállamok szabályai szerinti kollektív tárgyalások útján történő kidolgozását jelenti, és hogy ennélfogva ez a módozat a tagállamokra nézve nem jár a megállapodások közvetlen alkalmazásának vagy az átültetésükre vonatkozó szabályok kidolgozásának kötelezettségével, továbbá azt a kötelezettséget sem vonja maga után, hogy hatályos nemzeti jogszabályaikat a megállapodások végrehajtásának elősegítése érdekében módosítsák. 2004/60/II. szám Jegyzőkönyv a gazdasági és társadalmi kohézióról A MAGAS SZERZŐDŐ FELEK, EMLÉKEZTETVE arra, hogy az Unió célként tűzte ki maga elé a gazdasági és szociális fejlődést, többek között a gazdasági és társadalmi kohézió megerősítése útján, EMLÉKEZTETVE arra, hogy az Európai Közösséget létrehozó szerződés 2. cikke magában foglalja a gazdasági és társadalmi kohézió, valamint a tagállamok közötti szolidaritás előmozdításának feladatát, és hogy a gazdasági és társadalmi kohézió erősítése szerepel a 3. cikkben felsorolt közösségi tevékenységek között, EMLÉKEZTETVE arra, hogy a harmadik rész gazdasági és társadalmi kohézióról szóló XIV. címében foglalt rendelkezések összességükben biztosítják a jogi alapot a gazdasági és társadalmi kohézió területén a közösségi fellépés megszilárdításához és továbbfejlesztéséhez, beleértve egy új alap létrehozását, EMLÉKEZTETVE arra, hogy a harmadik rész transzeurópai hálózatokról szóló XII. címének, valamint a környezetvédelemről szóló XVI. címének rendelkezései egy kohéziós alap felállítását irányozzák elő 1993. december 31-éig, KINYILVÁNÍTVA azt a meggyőződésüket, hogy a gazdasági és monetáris unió megvalósításának előrehaladása valamennyi tagállam gazdasági növekedéséhez hozzájárul, TUDOMÁSUL VÉVE, hogy 1987. és 1993. között a közösségi strukturális alapok ténylegesen megkétszereződnek, ami – különösen a legkevésbé prosperáló tagállamok GDP-jének arányában kifejezve – jelentős transzfereket von maga után, TUDOMÁSUL VÉVE, hogy az Európai Beruházási Bank jelentős és egyre növekvő összegű kölcsönöket nyújt a szegényebb régiók számára, TUDOMÁSUL VÉVE azt az igényt, hogy a strukturális alapokból történő forráselosztás szabályai rugalmasabbá váljanak, TUDOMÁSUL VÉVE azt az igényt, hogy a Közösség differenciált mértékben vegyen részt bizonyos országok programjaiban és projektjeiben, TUDOMÁSUL VÉVE azt a javaslatot, hogy a saját források rendszerében nagyobb súllyal vegyék figyelembe a tagállamok viszonylagos jólétét, ÚJÓLAG MEGERŐSÍTIK, hogy a gazdasági és társadalmi kohézió előmozdítása létfontosságú a Közösség teljes körű fejlődéséhez és tartós sikeréhez, továbbá hangsúlyozzák a gazdasági és társadalmi kohéziónak az e szerződés 2. és

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes